**ZÁPISNICA**

**z ustanovujúceho zasadnutia Rady školy pri ZŠ, Janka Kráľa 1, Nová Dubnica, konaného dňa 18. 12. 2023 o 16.00 v budove školy**

Účasť: podľa prezenčnej listiny

Termín konania: 18. 12. 2023 o 16,00 hod.

Miesto konania: Základná škola, Janka Kráľa 1, Nová Dubnica

Program:
1. Otvorenie
2. Oboznámenie členov Rady školy s priebehom a výsledkami volieb do Rady školy
3. Predstavenie členov Rady školy
4. Voľba predsedu Rady školy, menovanie podpredsedu Rady školy, zapisovateľa
5. Diskusia, rôzne
6. Uznesenie

Zápis o priebehu:

K bodu 1

Zasadnutie otvoril riaditeľ školy Mgr. Martin Staňo. Privítal prítomných a oboznámil ich s programom zasadnutia. Všetci prítomní s programom súhlasili.

K bodu 2

Riaditeľ školy Mgr. Martin Staňo oboznámil prítomných s výsledkami volieb do Rady školy: Voľba rodičov do Rady školy prebehla 13.11. 2023 a najviac hlasov získal Ing. Igor Skrutek, Mgr. M. Škrovánek, Ing. Alexandra Útla PhD. a Mgr. Martina Ježíková Janesová.

20.11. 2023 sa konala voľba pedagogických zamestnancov, z ktorých najviac hlasov získala Mgr. S. Kopčanová a Mgr. N. Potočný.

21.11. 2023 sa konala voľba nepedagogických zamestnancov, z ktorých najviac hlasov získala Ing. Mária Gajdošová.

Mesto Nová Dubnica na mestskom zastupiteľstve konanom 6.decembra 2023 Uznesením č. 103 delegovalo do funkcie členov Rady školy štyroch zástupcov zriaďovateľa: Bc. P. Pažítku P. Trokana, PaedDr. S. Kačíkovú a I. Viskupa.

K bodu 3

Súčasní členovia Rady školy sú:

1. Mgr. Slavka Kopčanová – za pedagogických zamestnancov
2. Mgr. Norbert Potočný – za pedagogických zamestnancov
3. Ing. Mária Gajdošová – za nepedagogických zamestnancov
4. Ing. Igor Skrutek – za rodičov
5. Mgr. Martin Škrovánek – za rodičov
6. Ing. Alexandra Útla, PhD. – za rodičov
7. Mgr. Martina Ježíková Janesová – za rodičov
8. PaedDr. Soňa Kačíková - za zriaďovateľa
9. Bc. Pavol Pažítka – za zriaďovateľa
10. Pavol Trokan, – za zriaďovateľa
11. Ivan Viskup – za zriaďovateľa

K bodu 4

Ďalším bodom programu bola voľba predsedu Rady školy. Do volebnej komisie boli navrhnutí:

1. Kopčanová Slavka, Mgr. – za pedagogických zamestnancov, člen
2. Škrovánek Martin, Mgr. – za rodičov, člen
3. Ivan Viskup - za zriaďovateľa, predseda

Volebná komisia bola jednoznačne zvolená v navrhnutom zložení. Mgr. Martin Staňo poskytol prítomným pokyny k voľbám. Ak bude kandidát na predsedu Rady školy zvolený nadpolovičnou väčšinou členov Rady školy, bude voľba platná. Ak by bol stav hlasovania 5: 5 bude sa konať druhé kolo volieb s dvomi najúspešnejšími kandidátmi. Hlasovací lístok bude platný, ak na ňom bude zakrúžkovaný jeden kandidát. Ak nebude na hlasovacom lístku žiadne označenie, bude hlasovací lístok považovaný za neplatný.

Členovia Rady školy obdržali hlasovací lístok. Voľby predsedu Rady školy prebiehali tajným hlasovaním v určenom priestore. Po ukončení tajného hlasovania volebná komisia spočítala hlasy. Vydaných bolo 10 hlasovacích lístkov, platných odovzdaných bolo 10 hlasovacích lístkov a neplatných bolo 0 hlasovacích lístkov.

Výsledky 1. kola:

Mgr. Norbert Potočný - 9 hlasov

Mgr. Slávka Kopčanová - 1 hlas

Volebná komisia vyhodnotila voľby nasledovne:

Zvolený predseda rady školy: Mgr. Norbert Potočný

Voľba podpredsedu Rady školy. Voľba prebehla verejným hlasovaním. 9 hlasov získal Bc. Pavol Pažítka.

Prítomní súhlasili s menovaním zapisovateľa, ktorým sa stala Ing. Mária Gajdošová.

K bodu 5

Ďalším bodom bola diskusia:

p. Staňo - minimálny počet zasadnutí sú 2 za rok, ešte budeme mať 1 zasadnutie ku koncu šk. roka, čakajú nás aktivity pred Vianocami 20.12. šachový krúžok a 21.12. vianočné trhy a športové aktivity. Zakúpili sme žiakov 3. – 9. ročníka vstup do portálu Smartbook, kde sa môžu žiaci učiť hlavné predmety. Dopadli sme zle v testovaní PISA 15-ročných žiakov v rámci Slovenska, ale u nás na škole ani v okolí sme testy nerobili..

p. Kopčanová – rodič  musí v škole súhlasiť s pedagogickým vyšetrením, integrovaní žiaci píšu diktáty so špec. pedagógom, máme ich na škole 9.

p. Janesová – už v škôlke majú deti problém s učením, máme na rodičov páky ako ich dostať na vyšetrenie s deťmi.

p. Staňo – bolo by treba aj viac pedagogických asistentov na škole, má ich počet pribudnúť, ministerstvo má poskytovať viac finančných príspevkov.

p. Škrovánek - my máme 4 asistentov aj na skrátený úväzok

p. Trokan – platia všetci žiaci režijné náklady na ŠJ?

p. Staňo – áno máme 1 žiaka, ktorý ich nezaplatil, inak všetci rodičia platia, máme poplatok do ŠKD 13 eur, taktiež platia všetci..

p. Staňo – čo sa týka financií tak tento rok sme mali dostatok.

K bodu 6- Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 18. 12. 2023 o 16, 00 hod. v budove školy**

1. **Rada školy berie na vedomie:**
	1. Informáciu o novom zložení Rady školy .
	2. Voľbu predsedu Rady školy a menovanie podpredsedu Rady školy a zapisovateľa.

Zasadnutie Rady školy ukončil a prítomným za účasť poďakoval riaditeľ školy Mgr. Martin Staňo.

V Novej Dubnici: 18. 12. 2023

 predseda RŠ

 Mgr. Norbert Potočný

Nová Dubnica 19. 12. 2023 – **Ing. Peter Marušinec - primátor** .............................................